Държавен вестник, бр. 1, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  1
§ 50. В чл. 171, ал. 1 след думите „негов 
заместник с“ се добавя „явно гласуване и“. 
§ 51. В чл. 172 се правят следните изме-
нения и допълнения: 
1. В ал. 1 съюзът „и“ след думите „Национал-
ната следствена служба“ се заменя със запетая 
и накрая се добавя „и завеждащ следствения 
отдел в специализираната прокуратура“. 
2. В ал. 3 съюзът „и“ след думите „На-
ционалната следствена служба“ се заменя 
със запетая и след думата „прокуратури“ се 
добавя „и завеждащия следствения отдел в 
специализираната прокуратура“.
§ 52. В чл. 175 се правят следните изме-
нения и допълнения:
1. В ал. 1 и 2 думите „или заместник на 
административен ръководител“ се заличават.
2. В ал. 3 думите „както и на негов замест-
ник“ се заличават.
3. В ал. 5 се създава изречение второ: „Пре-
зидентът не може да откаже освобождаването 
при повторно направено предложение.“
4. Създава се ал. 7:
„(7) Заместник на административен ръко-
водител може да бъде освободен от длъжност 
с решение на Висшия съдебен съвет по пред-
ложение на административния ръководител. 
Заместник на административен ръководител се 
освобождава от длъжност и в случаите, когато 
е освободен от длъжност като съдия, прокурор 
или следовател на основание чл. 129, ал. 3 от 
Конституцията на Република България.“
§ 53. В глава девета наименованието на 
раздел ІІ се изменя така: „Конкурс за млад-
ши съдии и младши прокурори. Конкурс за 
първоначално назначаване в органите на 
съдебната власт“.
§ 54. В чл. 178 се създават ал. 3 и 4:
„(3) Свободните длъжности по ал. 1 се 
обявяват едновременно с обявяването на сво-
бодните длъжности в органите на съдебната 
власт по чл. 188.
(4) Разпоредбата на ал. 1 не се прилага за 
свободните длъжности в специализираните 
съдилища и прокуратури.“ 
§ 55. В чл. 181 ал. 3 се изменя така:
„(3) За участие в конкурса в администра-
цията на Висшия съдебен съвет се подава 
заявление, към което се прилагат следните 
документи:
1. подробна автобиография, подписана от 
кандидата;
2. нотариално заверено копие от диплома 
за завършено висше образование по специ-
алността „Право”;
3. нотариално заверено копие от удостовере-
ние за придобита юридическа правоспособност;
4. свидетелство за съдимост, издадено за 
участие в конкурс по този закон;
5. медицинско удостоверение, издадено в 
резултат на извършен медицински преглед, че 
лицето не страда от психическо заболяване;
6. нотариално заверено копие от трудова/
служебна и/или осигурителна книжка;
7. други документи, които по преценка на 
кандидата имат отношение към професионал-
ните или нравствените му качества.“
§ 56. В чл. 182, ал. 1 накрая думите „ал. 1 
или 2“ се заличават. 
§ 57. Член 186 се изменя така:
„Чл. 186. (1) Класирането на кандидатите в 
конкурса по чл. 176, ал. 1, т. 1 и 2 се извършва 
от конкурсната комисия чрез подреждането 
им според резултата от конкурса, който се 
образува като сбор от оценките на писмения 
и устния изпит. При равен резултат конкурс-
ната комисия класира кандидата с по-висок 
общ успех от държавните изпити.
(2) Комисията „Професионална етика и 
превенция на корупцията“ предоставя на 
Висшия съдебен съвет информация за при-
тежаваните нравствени качества от първите 
трима класирани за съответната свободна 
длъжност кандидати и изготвя становище за 
всеки кандидат.
(3) Комисията по предложенията и атести-
рането на съдии, прокурори и следователи въз 
основа на резултатите от класирането по ал. 1 
и на становището по ал. 2 внася във Висшия 
съдебен съвет предложение за назначаване 
на кандидатите по ал. 1.
(4) Висшият съдебен съвет приема решение 
за назначаване на кандидатите по поредността 
на класирането до попълване на местата, за 
които е обявен конкурсът, след три поредни 
класирания.
(5) При приемането на решението по ал. 4 
Висшият съдебен съвет проверява дали класи-
раният на първо място кандидат отговаря на 
изискванията на чл. 162 и 164. Проверката се 
извършва въз основа на документите, предста-
вени от кандидата. При проверката Висшият 
съдебен съвет взема предвид и становището 
на Комисията „Професионална етика и пре-
венция на корупцията“.
(6) Висшият съдебен съвет с решение от-
казва назначаването на кандидат, за когото 
е установил, че не отговаря на изискванията 
на чл. 162 и 164.“ 
§ 58. В чл. 187, ал. 1 думите „ал. 3“ се 
заменят с „ал. 6“ и думата „постановяването“ 
се заменя с „обявяването“.
§ 59. След чл. 187 се създава наимено-
вание раздел ІІа: „Раздел ІІа „Конкурс за 
повишаване в длъжност и за преместване на 
съдия, прокурор и следовател в органите на 
съдебната власт. Избор на административни 
ръководители на органите на съдебната власт“.